Hyns-horn Lynn Padarn

Hyns-horn Lynn Padarn (Kembrek: Rheilffordd Llyn Padarn, ) yw hyns-horn kledhrennow kul war lergh 1'11½" (597 mm) a bon dres 2.5 mildir (4 km) a-hys glann est Lynn Padarn yn Eryri, Gwynedd.

 Istori 

 Istori avel Hyns-horn Padarn 
An hyns-horn a hol rann an Hyns-horn Padarn koth, hyns-horn 4' 0" o byldyes yn 1842 dhe garya legh dhyworth an Mengleudh Dinorwik dhe'n Velinhyli. An Hyns-horn Padarn veu degeys an 3sa Mis Du 1961. Lyftyes veu an hyns-horn yntra Mis Me 1962 ha Mis Hwevror 1963.

 Dasserghyans 
Kensa towl an hyns-horn dhe eylygeri o gwrys gans den leel G. Ward a brofyas hyns-horn a gylghya Lynn Padarn ow tevnydhya gweliow kledhren an hyns-horn Padarn ha skorren Lannberis koth Kledhrennow Bretennek. An towl re venja devnydhya kerri dhyworth an Mengleudh Legh Dinorwik, mes ny eth an towl yn-rag.

Mis Gortheren 1966 A. Lowry Porter a brofyas hyns-horn berra dhe bonya dhyworth hwelji an mengleudh dhe Gilfach Ddu ogas dhe Lannberis dhe Bennlynn, a-hys gweli kledhrennow mogha est an Hyns-horn Padarn. An mengleudh veu degeys Mis Gortheren 1969 ha hweljiow an mengeludh veu prenys gans Konsel Konteth Gwynedd gans an mynnas a vyldya park gwlasek.
An kompani hyns-horn Lowry Porter a brenas tri jynn-ethen hag unn jynn-disel rag an hyns-horn lynn. Mis Metheven 1970 konsel an gonteth a brenas gweli kledhrennow an Hyns-horn Padarn hag agria dh'y dhevnydh rag an hyns-horn lynn.

Devnydhyes veu an jynn-disel Ruston dhe bottya lergh. Y'n kettermyn yth esa an kensa jynn-ethen, Dolbadarn, daskorys rag oberans. Res o dhe'n kompani eylgeyjya lower a'y gerri awos bos geyj nowydh an hyns-horn 1' 11½" (597 mm) yn le geyj koynt an mengleudhyow a 1' 10¾" (578 mm). An kompani a vyldyas kochow bogi nowydh, mes yth esa lower a broblemmow gansa.

 Ygeryans an hyns-horn nowydh 
Ygerys o an hyns-horn an 28ves Mis Me 1971, mes awos bos res dhe'n kompani eyldhesinya an kochow ny dhalathas an kensa trenow poblek bys an 19ves Mis Gortheren 1971. An hyns-horn a ystynnas dh'y bennworsav a-lemmyn dhe Bennlynn yn gwav 1971.

 Ystynnans Lannberis 
Mis Methevin 2003 an hyns-horn a wrug ystyn dhe dre Lannberis gans gorsav nowydh ogas dhe worsav Hyns-horn Menydh an Oodhva. Yma'n pennworsav dhe Gilfach Ddu ha derworsav lemmyn rag an Gwithti Kenedhlek Legh ha Kastell Dolbadarn.

 Oberansow 
An hyns-horn a dhevnydh tri jynn-ethen (mirowgh orth "Jynnow" a-is) dhyworth an Mengleudh Dinorwik. Yma nebes jynnow-disel war an hyns-horn hwath, devnydhyes yns i rag hweldrenow ha pan nyns eus an jynnow-ethen kavadow.

 Jynnow 

NiverHanowByldyorEhenHwelniverDedhyasMerkyansow1ElidirHunslet0-4-0 Diberdank4931889Byldyes rag an Mengleudh Dinorwik; henwelys Enid y'n dalleth ha Red Damsel diwettha.2Thomas BachHunslet0-4-0 Diberdank8941904Byldyes rag an Mengleudh Dinorwik; henwys Wild Aster y'n dalleth.3DolbadarnHunslet0-4-0 Diberdank14301922Byldyes rag an Mengleudh Dinorwik.3Maid MarianHunslet0-4-0 Diberdank8221903Byldyes rag an Mengleudh Dinorwik. Trigys war an Hyns-horn Lynn Padarn yntra 1972 ha 1975. Ev a ober war an Hyns-horn Lynn Bala lemmyn.7TopsyRuston Hornsby4wDM4414271961Byldyes rag an Lowva Bestwood.8Twll CoedRuston Hornsby4wDM2688781952A oberas war an Hyns-horn Lodge Hill hag Upnor11GarrettRuston Hornsby4wDM198286193912LlanelliRuston Hornsby4wDM4519011961

Klass:Hensi-horn yn Kembra